EkBass/fiwiki-20250220-pages-articles huggingface dataset:
Kolme sydäntä epätahdissa

__NOTOC__ Kolme sydäntä epätahdissa (myös 3 sydäntä epätahdissa; ) on vuonna 1944 ensi-iltansa saanut musikaalielokuva kahdesta laulajasisaresta, jotka saavat apua sotilaille tarkoitetun viihdekanttiinin perustamisessa salaperäiseltä varakkaalta ihailijalta. Elokuvamusikaalin pääosissa ovat June Allyson, Gloria DeHaven ja Van Johnson, ja elokuvan ohjasi Richard Thorpe. Kolme sydäntä epätahdissa on ensimmäinen kuudesta Allysonin ja Johnsonin yhteisestä elokuvasta. Kolme sydäntä epätahdissa -elokuvan käsikirjoituksen laativat Richard Connell ja Gladys Lehman. Elokuvan tuottajana oli Joe Pasternak ja tuotantoyhtiönä Metro-Goldwyn-Mayer. Elokuvan käsikirjoittajat Connell ja Lehman saivat Oscar-ehdokkuuden parhaasta alkuperäisestä käsikirjoituksesta vuonna 1945. ==Näyttelijät== ===Rooleissa=== ===Yhtyeet=== ===Cameo-roolit=== ==Soundtrack== * ”Sweet And Lovely” * ”My Mother Told Me” * ”In A Moment of Madness” * ”A Tisket, A Tasket” * ”Babalu” * ”Charmaine” * ”Concerto for Index Finger” * ”Estrellita” * ”A Love Like Ours” * ”Granada” * ”Paper Doll” * ”Rumba Rumba” * ”Take It Easy” * ”Anchors Aweigh” * ”Did You Ever Have the Feelin’?” * ”Inka Dinka Doo” * ”Thrill of a New Romance” * ”You, Dear” * ”Who Will Be with You When I’m Far Away” * ”The Young Man with a Horn” * ”Ritual Fire Dance” * ”Flash” * ”I Gotta Go, I Gotta Stay” ==Tuotanto== Kolme sydäntä epätahdissa kuvattiin tuotantoyhtiö MGM:n studioilla Kalifornian Culver Cityssä vähän yli 1,4 miljoonan dollarin budjetilla syys-joulukuussa vuonna 1943.MGM:n arkistot, The Eddie Mannix Ledger, Los Angeles: Margaret Herrick Library, Center for Motion Picture Study. Viitattu 13.10.2014. Elokuvan työniminä olivat Two Sisters and a Sailor ja The Tale of Two Sisters. ==Julkaisu ja vastaanotto== Kolme sydäntä epätahdissa sai Yhdysvaltain ensi- iltansa 27. huhtikuuta vuonna 1944. New Yorkin ensi-ilta oli 14. kesäkuuta 1944, jonka jälkeen elokuva pääsi maanlaajuiseen teatterilevitykseen. Suomessa elokuva sai ensi-iltansa 15. helmikuuta vuonna 1946. Tuotantoyhtiö MGM oli myös elokuvan levittäjänä Yhdysvaltain lisäksi myös maailmanlaajuisesti. MGM:n merkintöjen mukaan Kolme sydäntä epätahdissa tuotti Yhdysvaltain ja Kanadan alkuperäisen teatterilevityksen aikana 2 852 000 dollaria. Ulkomailla, lähinnä Euroopassa, elokuva tuotti 1 724 000 dollaria. Kolme sydäntä epätahdissa toi MGM:lle 1 726 000 dollarin verran voittoja. Kolme sydäntä epätahdissa julkaistiin Yhdysvalloissa DVD:nä 20. huhtikuuta vuonna 2009. ==Lähteet== ==Aiheesta muualla== * * * * Kolme sydäntä epätahdissa TCM Movie Databasessa Luokka:Vuoden 1944 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset sotadraamat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Richard Thorpen ohjaamat elokuvat Luokka:Metro-Goldwyn-Mayerin elokuvat
Tulikärpäsiä puutarhassa

Tulikärpäsiä puutarhassa () on vuonna 2008 ensi-iltansa saanut Dennis Leen ohjaama ja käsikirjoittama draamaelokuva. Sen pääosissa ovat Ryan Reynolds, Willem Dafoe, Emily Watson, Carrie-Anne Moss, Hayden Panettiere ja Julia Roberts. == Näyttelijät == == Aiheesta muualla == * * Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat Luokka:Universal Picturesin elokuvat
Aunuksen väliaikainen hoitokunta

thumb|250px|Aunuksen väliaikainen hoitokunta heinäkuussa 1919. Aunuksen väliaikainen hoitokunta oli heimosotiin kuuluneen Aunuksen retken aikana vuonna 1919 Aunuksen Karjalassa toiminut suomalainen hallintoelin. Se perustettiin huhtikuussa 1919 ja lakkautettiin virallisesti seuraavan vuoden tammikuussa. Hoitokunnan jäsenistö muodostui Aunuksen retkelle osallistuneista suomalaisista aktivisteista. == Historia == Väliaikainen hoitokunta perustettiin heti Aunuksen kaupungin 23. huhtikuuta tapahtuneen valtauksen jälkeen.”Uusi Tietosanakirja”, s. 405. Tietosanakirja Oy 1960. Hoitokunnan tehtäviin kuului yleinen valloitettujen alueiden hallinnon organisointi sekä muun muassa elintarvikehuoltoa. Lisäksi hoitokunta perusti suojeluskuntia Itä- Karjalan kyliin.”Tietosanakirja”, Tietosanakirja-osakeyhtiö 1922. Projekt Runeberg. Viitattu 13.10.2014. Nykyään tunnettuja ovat hoitokunnan painattamat postimerkit, jotka perustuvat vuonna 1917 julkaistuihin Saarisen mallin suomalaisiin merkkeihin. Niitä käytettiin Aunuksen sisäisen postiliikenteen lisäksi myös Suomeen suuntautuneissa lähetyksissä.Ossa, Mikko: Suomi – filatelian aarreaitta, s. 77. Postimerkkiliike Lauri Peltonen, Hanko 1972. Toukokuun lopussa valta siirrettiin hoitokunnalta paikallisista asukkaista kootulle viisihenkiselle Aunuksen väliaikaiselle hallitukselle, jonka taustalla hoitokunta kuitenkin vaikutti aktiivisesti.Trifonova, Anastassia: Suur-Suomen aate ja Itä-Karjala, s. 48. Tarton yliopiston Itämerensuomalaisten kielten laitos, 2005. Teoksen verkkoversio . Suomen hallitus nimesi samalla Aunuksen edustajakseen hoitokuntaan kuuluneen kauppaneuvos Isak Julinin ja antoi hoitokunnalle 3 miljoonan markan suuruisen lainan. Suomen hallituksen puolesta asioista vastasi ministeri Mikko Luopajärvi.Suomen hallituksen edustaja Aunuksessa Wikiaineisto. Viitattu 13.10.2014. Kesäkuun 5.–7. päivänä pidettiin Vitelessä kahdeksan pitäjän edustajien kokous, joka julisti Aunuksen läänin eronneeksi Neuvosto-Venäjästä ja liityneeksi Suomeen. Aunuksen väliaikainen hallitus ja väliaikainen hoitokunta yhdistettiin 10. elokuuta 1919 ja samalla ne muuttivat Sortavalaan. Aunuksen retken käännyttyä tappiolliseksi kesän ja syksyn 1919 aikana, suomalaiset joukot joutuivat vetäytymään Itä-Karjalasta ja menettivät lopulta joulukuussa Suomen hallituksen tuen. Aunuksen retkikunta lakkautettiin virallisesti 1. tammikuuta 1920 ja väliaikainen hoitokunta 13. tammikuuta. Huhtikuun alussa perustettiin Aunuksesta Suomeen tulleiden noin 1 700 pakolaisen huoltoa varten erityinen komitea, johon kuului entisiä Aunuksen hoitokunnan ja väliaikaishallituksen jäseniä. Sen johtoon valittiin Juho Kujala.Harjula, Mirko: Venäjän Karjala ja Muurmanni 1914-1922, s. 188–189. Suomalaisen Kirjallisuuden Seura, 2007. ISBN 978-951-74691-6-6. == Jäsenet == Aunuksen väliaikaisen hoitokunnan kokoonpano heinäkuun alussa 1919.Aunuksen väliaikainen hoitokunta Museoviraston kuvakokoelmat. Viitattu 13.10.2014. *Nestori L. Eskola *Isak Julin *Juho Kujala *Paavo Pajula *Adolf Renvald *F. K. Röppänen *Jaakko Seise *Pekka Supinen == Lähteet == Luokka:Suomen heimosodat Luokka:Karjalan tasavallan historia Luokka:Aunus
Tad Mosel

Tad Mosel (oik. George Ault Mosel, Jr., 1. toukokuuta 1922 Steubenville, Ohio – 24. elokuuta 2008 Concord, New Hampshire) oli yhdysvaltalainen näytelmäkirjailija, jota pidetään yhtenä 1950-luvun suorana lähetettyjen televisionäytelmien tärkeimmistä kehittäjistä. Vuonna 1961 hänelle myönnettiin sekä Pulitzer-palkinto että New York Drama Critics’ Circlen palkinto teatterinäytelmästä All the Way Home, joka oli näyttämösovitus James Ageen romaanista A Death in the Family. Näytelmä oli myös Tony-palkintoehdokkaana. Alex Segal ohjasi sen pohjalta elokuvan Takaisin elämään (1963). Moselin isä oli menestyksekäs mainostoimistojohtaja George Ault Mosel Senior. Sitä ennen, kun Tad Mosel oli kahdeksanvuotias, isän päivittäistavaratukku teki konkurssin 1930-luvun laman takia ja perhe muutti New Yorkin esikaupunkiin. Isän sinne perustamasta mainostoimistosta tuli menestys. Mosel kiinnostui teatterista 1936 nähtyään Katharine Cornell in näyttelevän George Bernard Shaw’n kirjoittamassa Broadway-näytelmässä Saint Joan. Mosel opiskeli Mount Hermon Schoolissa (Northfield, Massachusetts), New Rochellen high schoolissa ja Amherst Collegessa, josta Pearl Harbourin jälkeen värväytyi armeijaan ja palveli kersanttina USA:n ilmavoimien säätietopalvelussa 1943–1946, josta osan aikaa Tyynellämerellä. Sodan jälkeen hän suoritti tutkintonsa Amherstissä loppuun ja teki jatko-opintoja Columbian yliopistossa New Yorkissa. Hän kirjoitti samalla näytelmiä ja kulki koe-esiintymisissä teatterirooleja varten, ja onnistui vuonna 1949 saamaan kehutun roolin puhumattomana alokkaana sotilasfarssissa At War with the Army. Moselin ensimmäinen televisionäytelmä esitettiin Chevrolet Tele-Theater -sarjassa vuonna 1949. Sen myötä hänestä tuli yksi kysytyimpiä televisionäytelmien käsikirjoittajia 1950-luvun alkupuolella.Weber, Bruce: Tad Mosel, Dramatist, Dies at 86. The New York Times 26.8.2008. Viitattu 13.10.2014. Myöhemmin Mosel muisteli, miten televisio oli tuolloin outo väline, jossa tuotettiin ohjelmia hyvin pienillä budjeteilla, eikä kukaan itseään kunnioittava kirjailija suostunut televisiotyöhön. Nuoret lahjakkuudet, kuten hän ja Paddy Chayefsky kuitenkin onnistuivat näin ottamaan haltuun uuden median.Tad Mosel Michael Rosenin haastattelussa, Archive of American Television 18.10.1997, YouTube. Mosel teki käsikirjoitukset Delbert Mannin elokuvaan Rakkaus mielessään (1964) sekä Robert Mulliganin elokuvaan Ylös vääriä portaita (1967). Tad Moselin elämänkumppani oli vuonna 1995 kuollut graafinen suunnittelija Raymond Tatro. == Kirjallisia teoksia == * Mosel, Tad: Other People's Houses, Six Television Plays. New York: Simon and Schuster 1956. * Mosel, Tad ja Macy, Gertrude: Leading Lady: The World and Theater of Katharine Cornell. Boston: Little, Brown 1978. ISBN 0-316-58537-8. == Lähteet == == Aiheesta muualla == * Luokka:Vuonna 1922 syntyneet Luokka:Vuonna 2008 kuolleet Luokka:Yhdysvaltalaiset näytelmäkirjailijat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat
Nicolas Hamilton

Nicolas Carl "Nic" Hamilton (s. 28. maaliskuuta 1992 Stevenage, Iso-Britannia) on brittiläinen autourheilija, joka kilpailee vuonna 2014 European Touring Car Cupissa Baporo Motosportin SEAT Leónilla. Hamiltonilla on CP-vamma, joten hän kilpailee varta vasten hänelle suunnitellulla autolla. Hän sai paljon huomiota medialta ja faneilta vuonna 2011, kun hän debytoi Britteinsaarten Renault Clio -cupissa ollen ensimmäisessä kilpailussaan viimeinen. Aiemmin Hamilton tarvitsi liikkumiseensa pyörätuolia, mutta nykyään hän pystyy kävelemään. Hamilton on nähty usein myös Formula 1 -varikolla seuraamassa velipuolensa, F1:n maailmanmestarin Lewis Hamiltonin otteita. Nicolas Hamilton on 161 senttimetriä pitkä ja painaa 64 kilogrammaa. Hänen tavoitteenaan on ajaa joku päivä DTM:ssä tai muussa vastaavassa sarjassa. Vuonna 2015 Hamilton kilpailee British Touring Car Championship -sarjassa. == Lähteet == * http://www.nicolashamilton.com/about.html * https://twitter.com/nicolashamilton Luokka:Brittiläiset autourheilijat Luokka:Vuonna 1992 syntyneet Luokka:British Touring Car Championship -kuljettajat Luokka:CP-vammaiset henkilöt Luokka:Elävät henkilöt
Suomen asiain neuvottelukunta

Suomen asiain neuvottelukunta oli Venäjän keisarikunnan ministerineuvoston eli Venäjän hallituksen yhteydessä vuosina 1907–1917 toiminut komitea, joka valmisteli Suomen suuriruhtinaskuntaa koskeneita asioita. Sen tarkoituksena oli lisätä Venäjän hallituksen kontrollia Suomea koskeneiden asioiden esittelyssä keisarille, mikä oli aiemmin ollut Suomen ministerivaltiosihteerin yksinoikeus. Samaa tavoitetta ajoi myös seuraavana vuonna säädetty uusi esittelyjärjestys, josta toisen sortokauden katsotaan yleensä alkaneen.Osmo Jussila, Seppo Hentilä ja Jukka Nevakivi: Suomen poliittinen historia 1809–2006, s. 90–91. WSOY 2006. Suomen asiain neuvottelukunta perustettiin lokakuussa 1907 Venäjän pääministeri Pjotr Stolypinin aloitteesta. Neuvottelukunnan puheenjohtajana toimi ministerineuvoston puheenjohtaja eli Venäjän pääministeri. Muina jäseninä olivat alkujaan valtion kontrollööri Pjotr Haritonov, Venäjän valtakunnanneuvoston jäsenet Vladimir Deutrich ja Nikolai Sergejevski, senaattori Nikolai Garin sekä kenraaliluutnantti Mihail Borodkin. Vuonna 1908 komiteaa täydennettiin kolmella jäsenellä, joista yksi oli Suomen kenraalikuvernööri ja kaksi muuta tuleva pääministeri Vladimir Kokovtsov sekä oikeusministeri Ivan Štšeglovitov. Myöhemmin, Ivan Goremykinin pääministerikaudella myös Suomen ministerivaltiosihteeri kutsuttiin neuvottelukuntaan. Pääosa neuvottelukunnan jäsenistä kannatti Suomen autonomian kaventamista yleisvaltakunnallisen lainsäädännön osalta.Osmo Jussila: Suomen suuriruhtinaskunta 1809–1917, s. 720–721. WSOY 2004. Useat heistä olivat kuuluneet Sergejevskin aiemmin johtamaan Suomen asioiden valmistelukomiteaan, jonka Vjatšeslav von Plehwe oli perustanut Venäjän valtakunnanneuvostoa varten vuonna 1899.Jussila 2004, s. 679–680, 720–721. Vaikka Suomen asiain neuvottelukunta palvelikin Suomen autonomian kaventamista, se oli silti myös merkkinä siitä, että Suomelle edelleen tunnustettiin Venäjän valtakunnassa eräänlainen erityisasema, sillä millään muulla valtakunnan osalla ei ollut vastaavaa elintä. Neuvottelukunta lakkautettiin helmikuun vallankumouksen jälkeen vuonna 1917.Jussila 2004, s. 745. ==Lähteet== Luokka:Suomen suuriruhtinaskunta Luokka:Sortokaudet Luokka:Komiteat
Wilhelm Hilbert

Wilhelm Hilbert oli suomalainen asekauppias, joka toi Suomeen toisen maailmansodan aikana Saksasta aseita. Hänellä oli sinne suhteet, sillä hän tunsi Hermann Göringin. Hänen vaiheensa tunnetaan huonosti, sillä hän pakeni sodan jälkeen Ruotsin kautta Argentiinaan.Suomi lähtee soitellen sodasta Demari.fi Hilbert on hahmona Leo Suomelan näytelmässä Mannerheim ja kettujen sota. Hän kuului taustavaikuttajana marsalkka Mannerheimin lähipiiriin.Marski johtaa, ketut juonivat, Ilkka.fi ==Dahlberg & Hilbert== Vuodesta 1932 Hilbert omisti asekauppaa harjoittaneen maahantuontiliikkeen Dahlberg & Hilbert Oy. Aluksi kun yhtiö 1932 perustettiin, Heinrich Dahlberg (1906–1988), joka perusti vuonna 1935 Oy Dahlberg & Co Ab:n, ja Wilhelm Hilbert omistivat kumpikin yrityksestä puolet, mutta vuonna 1942 Hilbert omisti sen kokonaan. Johtotehtävissä toimivat Frans Vilhelm ja Harald Nyberg. Sodan jälkeen yhtiön nimeksi muuttui Nyberco, ja sen omistajaksi tuli 1950 Pohjoismaiden Yhdyspankki. ja 1964 yhtiö fuusioitiin PYP:iin. Yhtiö omisti Vuosaaressa Rastilassa Furuborgin tilan, jolle rakennettiin Unitas-opisto. Yritys fuusioitiin 1964 PYP:iin ja lakkautettiin vuonna 1965, jolloin sen nimi oli Yhdysranta Oy (vuodesta 1961).Pörssitieto Dahlberg & Hilbert oli alkuaan metallien ja koneiden agentuuriliike. Sen toimipaikka oli vuonna 1940 Pohjoisesplanadi 33:ssa, ja henkilökuntaa oli 14. Elokuussa 1940 Hilbert otti vastaan saksalaisen eversti Joseph Veltjensin, joka oli tullut neuvottelemaan Suomen ylimmän sotilasjohdon kanssa, ja majoitti hänet kesäasuntoonsa Helsingin ulkopuolella. Eversti Ragnar Nordströmin muistelmien mukaan nimenomaan Wilhelm Hilbert oli se henkilö, joka oli saanut heinäkuussa hankittua Göringin kautta Hitlerin suostumuksen asekaupoille Suomen kanssa. Lokakuussa Hilbertin yhtiö teki sopimuksen Suomen puolustusministeriön kanssa asekaupoista. Vuonna 1942 Hilbert rakennutti talon Helsingin Meilahteen osoitteeseen Tavaststjernankatu 17, johon hän sitten perheineen muutti Maneesikadulta. Tv-juontajanakin tunnettu Poppe Berg oli jatkosodan aikana yrityksen palveluksessa valvomassa ensin maahantuontia ja sitten hän siirtyi sen palvelukseen Berliiniin. == Lähteet == Luokka:Suomalaiset liikemiehet Luokka:Syntymävuosi puuttuu Luokka:Kuolinvuosi puuttuu
Nikólaos Karélis

Nikólaos ”Níkos” Karélis (, s. 24. helmikuuta 1992 Iraklion) on kreikkalainen jalkapalloilija, joka edustaa Kreikan Superliigassa pelaavaa Panathinaikos FC:tä. Vasenjalkainen Karélis on pelipaikaltaan hyökkääjä. Hänen kasvattajaseuransa on Ergotelis FC, jota hän edusti vuoteen 2012 asti. Vuonna 2012 Karélis siirtyi Venäjän valioliigan Amkar Permiin, jossa vietetyn yhden kauden aikana vastuuta tuli vain kymmenessä pelissä. Vuonna 2013 Karélis palasi kotimaahansa ja Panathinaikos FC:n riveihin. Panathinaikosissa Karélis voitti ensimmäisellä kaudellaan Kreikan cupin iskettyään finaalissa PAOK FC:tä vastaan maalin. Karélis on pelannut nuorten maajoukkueissa hyvillä tehoilla. Vuonna 2014 hän debytoi myös Kreikan jalkapallomaajoukkueessa EM- karsintaottelussa Suomea vastaan Helsingin olympiastadionilla. Karélis iski heti ensimmäisessä maaottelussaan maalin, mutta peli päättyi 1-1 Jarkko Hurmeen tuotua Suomen tasoihin toisella puoliajalla. == Lähteet == * * http://www.national-football-teams.com/player/57439/Nikos_Karelis.html Luokka:Elävät henkilöt Luokka:Kreikkalaiset jalkapalloilijat Luokka:Vuonna 1992 syntyneet
Onni on

”Onni on” on suomalaisartisti Diandran kappale hänen toiselta, Dynamiittii- studioalbumilta. Kappale julkaistiin albumin toisena singlenä 25. syyskuuta 2014. Kappaleen ovat säveltäneet ja sanoittaneet Samuli Sirviö, Mats Takila sekä Mikko Kuoppala. Sanoituksiltaan kappale kertoo onnellisuuden arvaamattomasta olemuksesta. Kappaleesta julkaistiin 13. lokakuuta 2014 Hannu Aukian ohjaama musiikkivideo. Videolla artisti juhlii kaveriporukansa kanssa ympäri Linnanmäen huvipuistoa. ”Onni on” -kappale on noussut yhdeksi viikoksi latauslistan 29. sijalle sekä parhaimmillaan radioiden 25:nneksi soitetuimmaksi kappaleeksi. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 29 Radiolista 25 == Lähteet == Luokka:Vuoden 2014 kappaleet Luokka:Diandran kappaleet
Brian Lashoff

Brian Lashoff (s. 16. heinäkuuta 1990) on yhdysvaltalainen jääkiekkoilija, joka pelaa NHL-seura Detroit Red Wingsin organisaatiossa. == Ura == Varaamaton pelaaja Lashoff pelasi juniorikiekkoa OHL:ssä Barrie Coltsissa ja Kingston Frontenacsissa. 1. lokakuuta 2008 hän teki tulokassopimuksen Detroit Red Wingsin kanssa vierailtuaan ensin joukkueen harjoitusleirillä. Työsulkukauden 2012–2013 aikana Lashoff sai kutsun NHL:ään Jonathan Ericssonin loukkaannuttua 21. tammikuuta 2013. Hän teki NHL-debyyttinsä samana päivänä Columbus Blue Jacketsia vastaan ja teki ensimmäisen maalinsa toisessa erässä ohi maalivahti Sergei Bobrovskin. 11\. toukokuuta 2013 Detroit lähetti Lashoffin auttamaan Grand Rapid Griffins -farmijoukkuetta pudotuspeleissä. == Aiheesta muualla == * Brian Lashoff Elite Prospects -sivustolla. Luokka:Yhdysvaltalaiset jääkiekkoilijat Luokka:Detroit Red Wingsin pelaajat Luokka:Vuonna 1990 syntyneet Luokka:Elävät henkilöt
Ruokolaisten muistomerkki

Ruokolaisten muistomerkki sijaitsee Lieksassa Savijärven kylässä Tolkeen metsäautotien varressa. Vuonna 1968 paljastettu muistomerkki on pystytetty Suomen sisällissodan aikana 15. huhtikuuta 1918 suojeluskuntalaisten paikalla ampumien neljän veljeksen Antti, Olli, Tahvo ja Eino Ruokolaisen muistoksi. Luonnonkiveen kiinnitetyn muistokilven suunnittelivat Tauno Nevalainen ja Antero Kalavaara. Ruokolaisten neljä veljestä piileskelivät parin kilometrin päässä kotitalostaan suon keskellä sijainneessa saunassa sen jälkeen kun Lieksan suojeluskuntalaiset olivat vanginneet heidän vanhimman veljensä. Valkoiset löysivät heidän piilopaikkansa ja ampuivat veljekset saunan taakse samalle paikalle johon muistomerkki on pystytetty. Veljekset on haudattu Lieksan vanhalle hautausmaalle. Lieksassa on myös toinen Suomen sisällissotaan liittyvä punaisten muistomerkki. Ruunaassa Änisenkankaalla sijaitsee 7. maaliskuuta 1918 paikalla ammuttujen punapakolaisten muistoksi vuonna 1949 pystytetty muistomerkki. == Katso myös == * Luettelo punaisten muistomerkeistä Suomessa == Lähteet == * Työväenmuseo Werstas : Punaisten muistomerkit Lieksassa * Ruokolaisten suku 2/2008 Luokka:Lieksan kulttuuri Luokka:Lieksan nähtävyydet Luokka:Punaisten muistomerkit Luokka:Suomen siirtolohkareet
Nick Schmaltz

Nick Schmaltz (s. 23. helmikuuta 1996) on yhdysvaltalainen jääkiekkoilija, joka pelaa NHL-seura Utah Hockey Clubissa. Hänet varattiin NHL:ään ensimmäisellä kierroksella vuonna 2014. Schmaltz rankattiin sijalle 19 ennen NHL:n varaustilaisuutta 2014. Hän pelasi USHL-joukkue Green Bay Gamblersissa vuosina 2012–2014. Ensimmäisellä kaudellaan hänet valittiin tulokastähdistöön. Luokka:Yhdysvaltalaiset jääkiekkoilijat Luokka:Utah Hockey Clubin pelaajat Luokka:Chicago Blackhawksin varaamat pelaajat Luokka:Vuonna 1996 syntyneet Luokka:Elävät henkilöt
FV101 Scorpion

FV101 Scorpion (Combat Vehicle Reconnaissance (Tracked), CVR(T)), koko suunnittelunimeltään Combat Vehicle Reconnaissance (Tracked) Fire Support (Scorpion) on brittiläinen Alvis Vickers -yhtiön (nyk. BAE Systems) valmistama tiedustelupanssarivaunu. Se otettiin brittiarmeijan palveluskäyttöön vuonna 1972Trewhitt, P., 2009: s. 98, ja oli käytössä vuoteen 1994 asti. Sitä valmistettiin yli 3 000 kappaletta. Scorpion saapui korvaamaan vuodesta 1972 alkaen edeltäjänsä, Alvis Saladinin. Se oli tiedustelukäyttöön tarkoitettu pyöräajoneuvo. FV101 kehiteltiin korvaamaan Alvis Saladin- tiedustelupanssariauto. Vaunutyyppi tuli tunnetuksi Falklandin sodan taistelutoimissa. Ensiesittely tapahtui vuonna 1969. Belgiassa valmistettiin tätä tyyppiä lisenssituotantona. Scorpion oli maailman ensimmäinen kokonaan alumiinista valmistettu panssarivaunu. Vaunussa on kolmihenkinen miehistö ja se tunnetaan keveydestään, nopeudestaan ja liikkuvuudestaan. Aseistuksena Scorpionissa on 76 mm tykki ja 7,62 mm piipunsuuntainen konekivääri. Scorpion- panssarivaunuun perustuvat myös FV107 Scimitar-, FV103 Spartan-, FV102 Striker-, FV105 Sultan-, FV104 Samaritan- ja FV106 Samson-vaunut. == Lähteet == *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 === Viitteet === Luokka:Falklandin sodan sotilaskalusto Luokka:Yhdistyneen kuningaskunnan asevoimien kalusto Luokka:Yhdistyneen kuningaskunnan muuntyyppiset panssarivaunut
Milorad Dodik

Milorad Dodik (kyril. Милорад Додик, s. 12. maaliskuuta 1959, Laktaši) on bosnialainen serbipoliitikko. Hän oli serbien edustaja Bosnia ja Hertsegovinan presidenttikollegiossa vuosina 2018–2022, ja oli sitä ennen Serbitasavallan pääministeri 2006–2010 ja presidentti vuodesta 2010. Bosnia ja Hertsegovinan valtion johdossa on Daytonin rauhansopimuksen mukaan kolmen presidentin kollegio. Yhden pitää olla bosniakki, yhden kroaatti ja yhden serbi. Hän edustaa Itsenäisten sosiaalidemokraattien liittoa (SNSD). Dodik valittiin toiselle Serbitasavallan presidenttikaudelle lokakuun 2014 vaaleissa SNSD, DNS ja SP-puolueiden tuella. Hän voitti niukasti Ognjen Tadićin.http://www.b92.net/eng/news/region.php?yyyy=2014&mm;=10ⅆ=13&nav;_id=91878 Dodik väittää, että Srebrenican joukkomurhaa ei ole tapahtunut. == Kunnianosoituksia == * Serbitasavallan ritarikunta (Serbitasavalta) * Serbian tasavallan ritarikunta (Serbia, 2021) * Pyhän Savan ritarikunta (Serbia) * Ystävyyden kunniamerkki (Venäjä, 2012) ==Lähteet== == Aiheesta muualla == Luokka:Bosnialaiset poliitikot Luokka:Bosniahertsegovinalaiset poliitikot Luokka:Bosnia ja Hertsegovinan presidenttineuvosto Luokka:Vuonna 1959 syntyneet Luokka:Elävät henkilöt
Nestori L. Eskola

Nestori Leander Eskola (vuoteen 1890 Krouvila, 18\. syyskuuta 1866 Eura – 11. marraskuuta 1937) oli suomalainen liikemies ja rakennusmestari, joka tunnetaan erityisesti rakennusurakoitsijana. == Elämä == Euran Sorkkisten kylässä syntynyt Eskola valmistui Teollisuuskoulusta vuonna 1895. Hän työskenteli vastaavana mestarina muun muassa Kansallisteatterin rakennustyömaalla sekä myöhemmin rakennuttajana ja rahoittajana lukuisissa kohteissa eri puolilla Helsinkiä. Eskola toimi Suomen rakennusmestariliiton hallituksen puheenjohtajana 1905–1924. Hän oli Helsingin kaupunginvaltuuston jäsen 1912–1915 ja sai Kunnallisneuvoksen arvonimen 1915. Vuonna 1919 Eskola osallistui Aunuksen retkeen ja kuului valloitettuja alueita hallinneeseen Aunuksen väliaikaiseen hoitokuntaan. == Perhe == Nestori L. Eskolan tytär oli kirjailija Lempi Ahla ja poika kapteeni Anto Eskola. Eskolan toinen tytär Marja oli 1930-luvulla lyhyen aikaa naimisissa taidemaalari Oskari Paatelan kanssa. == Kirjallisuutta == * == Lähteet == Luokka:Suomalaiset liikemiehet Luokka:Suomalaiset rakennusmestarit Luokka:Helsingin kaupunginvaltuutetut Luokka:Vuonna 1866 syntyneet Luokka:Vuonna 1937 kuolleet
Conner Bleackley

Conner Bleackley (s. 7. helmikuuta 1996) on kanadalainen jääkiekkoilija. Hän on Colorado Avalanchen ensimmäisen kierroksen varaus vuodelta 2014. == Ura == Bleackley varattiin WHL-joukkue Red Deer Rebelsiin ensimmäisellä kierroksella numerolla 21. Toisella kokonaisella kaudellaan 2013–2014 Red Deer Rebelsissä Bleackley nimettiin joukkueen kapteeniksi 17-vuotiaana. Bleackley varattiin Colorado Avalancheen ensimmäisellä kierroksella NHL:n varaustilaisuudessa 2014. Luokka:Kanadalaiset jääkiekkoilijat Luokka:Colorado Avalanchen varaamat pelaajat Luokka:St. Louis Bluesin varaamat pelaajat Luokka:Vuonna 1996 syntyneet Luokka:Elävät henkilöt
Mustila

Mustila voi tarkoittaa seuraavia: ;paikkoja: * Mustila, kylä Kouvolan Elimäellä; tähän liittyvät ** Arboretum Mustila ** Mustilan kartano * Mustila, kylä Hämeenlinnan Hauholla * Mustila, kylä Mynämäellä * Mustila, entinen kylä Lempaalassa Inkerissä ;henkilöitä: * Jouko Mustila (s. 1931), suomalainen kirjailija. ==Katso myös== * Mustiala
FV106 Samson

FV106 Samson on brittiläinen korjauspanssarivaunu, ARV (Armoured Recovery Vehicle). Alvis Vickersin valmistama evakuointi- ja korjausvaunu kuuluu kokonaiseen panssarivaunujen perheeseen, eli vaunusarjaan joka on FV101 Scorpion-tyypistä kehitelty. Sen runko on FV103 Spartania vastaava, joka on ollut miehistönkuljetusvaunu (APC). Aseistuksena Samson-korjausvaunussa toimi 1x 7,62 mm konekivääri. Vaunun takaosassa toimi hinausvinssi, joka sai voimansa suoraan moottorista. Vinssissä oli 229 metriä pitkä hinauskaapeli.McNab, C., 2003: s. 218 Vaunun omamassa oli 8 740 kg, ja miehistön määrä 3 henkeä. 4,2 -litrainen Jaguar J60 Mk100B-bensiinimoottori oli 195 hevosvoiman (145 kw) tehoinen. Uudistamisohjelman puitteissa moottorit vaihdettiin saman tehoisiin, mutta polttoaineen käytöltään taloudellisempiin 5,9 litraisiin Cumminsin BTA dieselmoottoreihin. Ne takasivat suuremman vääntömomentin. ==Lähteet== *McNab, Chris: Military vehicles - 300 of the world's most effective military vehicles. Amber Books Ltd, Lontoo Englanti, 2003. Painettu Singaporessa. ISBN 1-930983-20-4. === Viitteet === Luokka:Yhdistyneen kuningaskunnan asevoimien kalusto Luokka:Yhdistyneen kuningaskunnan muuntyyppiset panssarivaunut
Luettelo televisiosarjan Olipa kerran jaksoista

Olipa kerran () on yhdysvaltalainen fantasiasarja, jossa satu- ja arkimaailma kohtaavat. Sarjan loivat Edward Kitsis ja Adam Horowitz, jotka toimivat myös sen johtavina tuottajina Steve Pearlmanin ohella. Sarjan esitys alkoi Yhdysvalloissa ABC:llä 23. lokakuuta 2011 ja Suomessa Nelosella 14. lokakuuta 2012. Sarjaa esitettiin yhteensä seitsemän tuotantokautta. == Kaudet == Kausi Jaksot Ensiesitys Yhdysvalloissa Ensiesitys Suomessa Avausjakso Päätösjakso Avausjakso Päätösjakso 1 22 23. lokakuuta 2011 13. toukokuuta 2012 14. lokakuuta 2012 17. maaliskuuta 2013 2 22 29. syyskuuta 2012 12. toukokuuta 2013 19. maaliskuuta 2013 21. marraskuuta 2013 3 22 30. syyskuuta 2013 11. toukokuuta 2014 30. elokuuta 2014 31. tammikuuta 2015 4 23 28. syyskuuta 2014 10. toukokuuta 2015 16. elokuuta 2015 1. marraskuuta 2015 5 23 27. syyskuuta 2015 15. toukokuuta 2016 3. tammikuuta 2016 5. kesäkuuta 2016 6 22 25. syyskuuta 2016 14. toukokuuta 2017 16. marraskuuta 2016 2017 7 22 6. lokakuuta 2017 18. toukokuuta 2018 ? ? === Ensimmäinen tuotantokausi (2011–2012) === # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa === Toinen tuotantokausi (2012–2013) === # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa === Kolmas tuotantokausi (2013–2014) === # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa === Neljäs tuotantokausi (2014–2015) === # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa === Viides tuotantokausi (2015–2016) === # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa ===Kuudes tuotantokausi (2016–2017)=== # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa ===Seitsemäs tuotantokausi (2017–2018)=== # Alkuperäinen nimi Suomenkielinen nimi Ohjaaja/t Käsikirjoittaja/t Alkuperäinen esityspäivä Esityspäivä Suomessa == Erikoisjaksot == # Alkuperäinen nimi Suomenkielinen nimi Kertoja/t Esitetty jaksojen välissä Alkuperäinen esityspäivä Esityspäivä Suomessa ==Lähteet== Olipa kerran
Shakawe

Shakawe on Botswanan lounaiskulmaan ja Okavangon suiston alkupäähän sijoittuva kylä lähellä Namibian ja Angolan rajaa. Kylässä ja sen läheisyydessä asui 7 506 ihmistä vuonna 2001. Shakawen läheisyydessä, 40 kilometrin päässä, sijaitsevat Tsodilon kukkulat, joilta on löytynyt yli 4 500 kalliomaalausta. Kylästä on myös yhteys Caprivin käytävään. Shakawea palvelee sen läheisyydessä sijaitseva Shakawen lentokenttä, jolle lentää AirShakawe, minkä lisäksi alueelle pääsee myös Botswanan A35-tietä pitkin. ==Lähteet== Luokka:Botswanan kylät
Stressi-Erkki

Stressi-Erkki (Stressed Eric) on brittiläinen animaatiosarja, jonka tuotti Absolutely Productions BBC Two -televisiokanavalle ja Television New Zealandille. Sarja kertoo Erkki Heiveröstä (Eric Feeble), keskiluokkaisesta miehestä, joka on aina pahasti stressaantunut perheensä, työnsä, työtovereidensa ym. vuoksi. ==Sarjan idea== Eric Feeble on 40-vuotias mies, joka ei ole päässyt yli avioerostaan, asuu keskiluokkaisessa lontoolaisessa talossa ja on aina kovan paineen ja stressin alla elämänsä kaikilla osa- alueilla. Hänen kaksi lastaan, Claire ja Brian, piinaavat häntä pelolla ja huolilla päivittäin. Claire on hauras kuusivuotias, joka on allerginen laajalle kirjolle asioita vehnästä poneihin, kun taas Brian on oppimisvaikeuksinen kymmenvuotias, joka on jäänyt kolmesti peräkkäin luokalleen. Perheen au pair Maria on 18-vuotias portugalilainen nainen, jolla on vakava alkoholiongelma. Huolimatta Ericin toistuvista yrityksistä pitää hänet kontrollissa ja keskittyneenä, Maria näyttää olevan tunteja lattialla sammuneena. Ericin entinen vaimo Liz soittelee Ericille jatkuvasti, mikä vain pahentaa hänen stressiään, ja menestynyt snobimainen Perfectin naapuriperhe näyttää Ericille jatkuvasti kivuliaasti, millaista elämä voisi olla. Ericin työpaikkakaan ei missään tapauksessa ole pakopaikka jokapäiväisiltä huolilta. Hänen pomonsa, Paul Power (PP), on kovaääninen ja epäkohtelias. Hän on alentanut Ericin apulaisjohtajan paikalta ala-arvoiseksi virkailijaksi toimistoon, joka on siivouskomeron ja miesten vessan välissä. Hänen sihteerinsä Alison on hyödytön soitellen koko työaikansa omia puheluitaan ja jättäen huomiotta Ericin huomautukset. Lähes joka jakson päätteeksi Ericin stressi kipuaa huippupisteeseen, jossa sykkivä otsasuoni irtoaa ja kiertyy hänen kaulansa ympärille kuristamaan häntä. ==Ääninäyttelijät== * Mark Heap Eric Feeblenä (UK) & (NZ) * Morwenna Banks Claire Feeblenä ja Heather Perfectinä * Rebecca Front Liz Feeblenä * Gordon Kennedy useissa eri rooleissa * Doon Mackichan Maria Gonzalezina ja Alison Scabiena * Geoffrey McGivern Calebina ja Paul Powerina * Paul Shearer Docina * Alison Steadman Mrs Perfectinä Yhdysvaltalaismukaelmassa Mark Heapin äänen korvasi Hank Azaria. ==TV-historia== Sarjan ensiesitys oli BBC Two:lla huhtikuussa 1998 sisältäen kaksi kautta. Suomessa sarjaa esitti Nelonen vuonna 2000. == Jaksot == === 1. kausi === #Nativity #Sex #Pony #Hospital #Potato #Tidy === 2. kausi === #Cricket #Bursting #Team #Tent #Crush #Au Pair #Drool ==Lähteet== ==Aiheesta muualla== *Virallinen sivusto *Absolutely Productionsin sivusto Luokka:1990-luvun brittiläiset tilannekomediat Luokka:1990-luvun piirrossarjat Luokka:2000-vuosikymmenen brittiläiset tilannekomediat Luokka:2000-vuosikymmenen piirrossarjat Luokka:Brittiläiset animaatiosarjat Luokka:BBC:n televisio-ohjelmat
Diana (Paul Ankan kappale)

”Diana” on kanadalaisen laulajan Paul Ankan kirjoittama ja esittämä kappale vuodelta 1957. Se oli ilmestyessään suuri hitti nousten sekä Yhdysvaltain että Britannian listaykköseksi. Anka oli kappaleen ilmestyessä 15-vuotias, ja hänestä tuli Britanniassa ensimmäinen yli miljoonan äänitteen rajan rikkonut teini. ”Diana” oli aikanaan myös Britannian kaikkien aikojen myydyin single. == Kappaleen synty == Paul Anka kirjoitti kappaleen 15-vuotiaana ollessaan kesätöissä New Yorkissa. Kappale oli rakkaudentunnustus kolme vuotta vanhemmalle tytölle, joka oli toiminut Ankan nuorempien sisarusten lapsenvahtina. Anka myös kertoi tytölle tunteistaan, mutta tuli torjutuksi. Kokemuksen seurauksena Anka kirjoitti aiheesta runon, jonka hän myös lähetti samalle lapsenvahdille. Hieman myöhemmin Anka sävelsi runoon musiikin. Kun kappale oli valmis, käveli Anka sen kanssa ensimmäiseen kohdalle osuneeseen levy-yhtiöön, joka oli ABC-Paramount. Sen tuottaja Don Costa piti kuulemastaan niin paljon, että kutsui Ankan vanhemmat New Yorkiin kirjoittamaan levytyssopimusta, sillä Anka itse oli siihen alaikäinen. == Julkaisu ja vastaanotto == ”Diana” oli heti ilmestyessään suurmenestys. Yhdysvalloissa se nousi listaykköseksi 9. syyskuuta 1957 yhden viikon ajaksi. Euroopassa suosio oli vielä suurempaa, ja esimerkiksi Britanniassa se oli listaykkönen yhdeksän viikon ajan. Suomessa se ylsi seitsemänneksi. Yhdysvalloissa singlen julkaisi ABC-Paramount-yhtiö, kun taas Euroopassa yleisin julkaisija oli Columbia Records. Singlen B-puolella oli kappale ”Don’t Gamble with Love”. == Muita versioita == ”Dianasta” on tehty lukemattomia cover-versioita. Suomeksi ”Dianan” levytti ensimmäisenä nuorisoidoli Lasse Liemola vuonna 1958. Sanoituksen oli tehnyt Mauno Maunola. Samaa käännöstä käyttivät omissa levytyksissään Rolf Bergström (1974), Dick Dynamite and His Hot Lips (1974), Jussi Raittinen (1974), Tapani Kansa (1978), Esa Pakarinen (1978), Kari & Kakrut (1986), Timo Turunen (1991), Ässät (1993), Markus Määttänen (1995) ja Niskavuoren Aarnet (1996). Salomon teki kappaleesta englanninkielisen coverin vuonna 1976. == Lähteet == ==Aiheesta muualla== * Luokka:Kanadalaiset musiikkikappaleet Luokka:Vuoden 1957 kappaleet Luokka:Billboard Hot 100 -listan ykköset
Emil Tabakov

Emil Tabakov (; s. 1947)AllMusic: Emil Tabakov on bulgarialainen kapellimestari, säveltäjä, kontrabasisti ja poliitikko. Hän valmistui Bulgarian valtion musiikkiakatemiasta vuonna 1974 opiskeltuaan siellä orkesterinjohtoa ja kontrabassonsoittoa; sävellysdiplominsa hän sai vuonna 1978. Hän on toiminut muun muassa Sofian filharmonikkojen, Belgradin filharmonikkojen ja Bilkentin sinfoniaorkesterin kapellimestarina ja musiikillisena johtajana. Hän oli myös maansa kulttuuriministeri vuonna 1997.Naxos: Emil Tabakov Vierailevana kapellimestarina Tabakov on johtanut monia orkestereita eri puolilla maailmaa. Hän on säveltänyt moniin eri genreihin lukeutuvaa musiikkia, kamariteoksista balettiin, ja hän on saanut monista teoksistaan palkintoja Bulgarian säveltäjäliitolta. Hän on kapellimestarina levyttänyt lukuisien säveltäjien, kuten Gustav Mahlerin, Aleksandr Skrjabinin, Johannes Brahmsin, Ludwig van Beethovenin, Georg Friedrich Händelin ja Arnold Schönbergin teoksia. Bilkentin sinfoniaorkesteri myös levytti Tabakovin johdolla tämän itse säveltämät pianokonserton ja konserton kahdelle huilulle Naxos-levymerkille. == Lähteet == == Aiheesta muualla == * Viralliset sivut , Luokka:Bulgarialaiset säveltäjät Luokka:Bulgarialaiset kapellimestarit Luokka:Kontrabasistit Luokka:Bulgarialaiset poliitikot Luokka:Kulttuuriministerit Luokka:Vuonna 1947 syntyneet Luokka:Elävät henkilöt
Nikolai von Essen

Nikolai Ottovitš von Essen (, 11. joulukuuta 1860 Pietari – 7. toukokuuta 1915 Tallinna) oli Venäjän keisarikunnan laivaston amiraali, joka kuului baltiansaksalaiseen von Essenin aatelissukuun. == Sotilasura == Essen valmistui kadettikoulusta vuonna 1880, jonka jälkeen hän palveli muun muassa Venäjän Tyynenmeren laivastossa 1892–1896 sekä Mustanmeren laivastossa 1897–1902. Vuosina 1904–1905 Essen osallistui Venäjän–Japanin sotaan, ollen mukana muun muassa Keltaisenmeren taistelussa elokuussa 1904. Amiraaliksi Essen ylennettiin vuonna 1908 ja samalla hänestä tehtiin Itämeren laivaston komentaja. Nikolai von Essen kuoli keuhkokuumeeseen Tallinnassa toukokuussa 1915. == Lähteet == *Bourne, John: Who's Who in World War I Routledge, Lontoo 2001. ISBN 0-415-14179-6. == Aiheesta muualla == Luokka:Venäjän keisarikunnan laivaston amiraalit Luokka:Baltiansaksalaiset Luokka:Vuonna 1860 syntyneet Luokka:Vuonna 1915 kuolleet
Suohirvenjäkälät

Suohirvenjäkälät (Cetrariella) on karpeiden heimoon kuuluva suku. Ne ovat maassa kasvavia jäkäliä. Suvun lajit ovat muodoltaan pensasmaisia ja niiden väri vaihtelee ruskeasta vaaleanruskeaan. Liuskojen alaosassa on valehuokosia ja yläosassa kotelomaljoja, jotka ovat ruskeita. Suohirvenjäkälät muistuttavat hirvenjäkäliä, mutta eroavat niistä siten, että suohirvenjäkälillä kuroumat ovat pullomaiset. == Sukuun kuuluvia lajeja == * Tummaröyhelö (Cetrariella commixta) * Suohirvenjäkälä (Cetrariella delisei) * Aapahirvenjäkälä (Cetrariella fastigiata) == Lähteet == == Aiheesta muualla == * Laji.fi: Suohirvenjäkälät (Cetrariella) * UniProt: Taxonomy - Cetrariella * Global Biodiversity Information Facility (GBIF): Cetrariella *
Infernet-luokka

Infernet-luokka oli Ranskan laivaston neljän aluksen muodostama puurunkoinen parkkitakiloitu risteilijäluokka. La Clochèteriessa oli klipperijkeula ja muissa luokan aluksissa suora. == Alukset == Infernet-luokan risteilijätdossiersmarine.free.fr Nimi Telakka Kölinlasku Vesille Valmistui Kohtalo Champlain Arsenal de Brest 10. tammikuuta 1867 4. lokakuuta 1872 22. heinäkuuta 1874 11. elokuuta 1893 Dupetit-Thouars Arsenal de Brest 27. maaliskuuta 1867 27. elokuuta 1874 28. syyskuuta 1875 26. huhtikuuta 1897 Infernet Arsenal de Brest 1866 1869 1871 1891 La Clochèterie Arsenal de Cherbourg 1. huhtikuuta 1868 20. elokuuta 1872 1874 26. huhtikuuta 1899 ==Lähteet== * === Viitteet === *
Sané-luokka

Sané-luokka oli Ranskan laivaston kolmen aluksen muodostama puurunkoinen parkkitakiloitu risteilijäluokka. Vuonna 1873 luokan alukset luokiteltiin 2. luokan risteilijöiksi (). == Alukset == Sané-luokan risteilijätdossiersmarine.free.fr Nimi Telakka Kölinlasku Vesille Valmistui Kohtalo Fabert Arsenal de Rochefort 1869 1. elokuuta 1874 1876 1899 Sané Arsenal de Toulon 13. syyskuuta 1866 9. huhtikuuta 1869 2. huhtikuuta 1872 1892 Seignelay Arsenal de Toulon 1866 1869 1876 1892 ==Lähteet== * === Viitteet === *
Röyhelökarpeet

Röyhelökarpeet (Cetrelia) on karpeiden heimoon kuuluva suku. Liuskat ovat lehtimäisiä, pyöreitä, niiden reunat kääntyvät ylöspäin ja ne muodostavat ruusukkeita. Yläpinnalla on valehuokosia. Yläpinta on harmaa ja alapinta on sisempää musta ja reunoilta ruskea. Sukuun kuuluvia lajeja ovat lehtokarve (C. cetrarioides) ja röyhelökarve (C. olivetorum), jotka ovat molemmat erittäin uhanalaisia. Suvun lajeja esiintyy puilla ja kivillä. Fotobionttina on viherlevä (Trebouxia) == Lähteet == == Aiheesta muualla == * Laji.fi: Röyhelökarpeet (Cetrelia) * UniProt: Taxonomy - Cetrelia * Global Biodiversity Information Facility (GBIF): Cetrelia * Consortium of Lichen Herbaria: Cetrelia * PheroBase: Semiochemicals of Genus Cetrelia *
Preitilän seisake

Preitilän seisake on lakkautettu seisake Varsinais-Suomessa rantaradalla Paimion Preitilässä. Seisake avattiin matkustajaliikenteen käyttöön 1. heinäkuuta 1943 ja lakkautettiin 1. maaliskuuta 1957. Seisake sijaitsee ratakilometrillä 170+622. Liikennepaikan vieressä oli tasoristeys, joka oli käytössä elokuuhun 1984 saakka. Nykyään se on korvattu Alvar Aallon tien sillalla. ==Lähteet== Luokka: Varsinais-Suomen lakkautetut rautatieliikennepaikat Luokka:Paimion liikenne Luokka:Paimion rakennukset ja rakennelmat
Kriisityö

Kriisityö on työtä, jonka kanssaihminen tai kriisityöhön koulutettu ammattilainen tekee traumaattisen kriisin kokeneen henkilön kanssa varmistaakseen kriisin kokeneen henkilön turvallisuuden, perustarpeiden täyttymisen ja henkisen hyvinvoinnin. Kriisityöllä yritetään ehkäistä esimerkiksi posttraumaattista stressihäiriötä. == Kriisityö kriisin eri vaiheiden aikana == # Sokkivaihe. Tähän sovellettava henkisen tuen menetelmä on esimerkiksi kokemusten purkukokous, defusing. # Reaktiovaihe. Reaktiovaihetta laukaistaan esimerkiksi jälkipuinnin (debriefing) kautta. # Käsittely. Erilaisilla kriisi- ja traumaterapioilla, mikäli asiakas sellaisia tarvitsee, voidaan kriisin kohdanneita auttaa. Ihmiset eivät välttämättä koe kriisejä tai kerro tarpeistaan yhtä avoimesti. Kaikki eivät välttämättä halua tai tarvitse ulkopuolista ammattiapua kriisin läpikäyntiin. ==Henkinen tuki== Henkinen tuki (tai psyykkinen ensiapu) kattaa kriisin jälkeisen ajan aivan sokkivaiheeseen saakka. Tässä vaiheessa rauhoitetaan, lohdutetaan ja selvitetään tilanteessa ja sen jälkeen tapahtuneita asioita. Tavoitteena palauttaa kriisiin joutuneiden ihmisten turvallisuuden tunteen. ==Defusing== Defusing (myös purkukokous) on ryhmämuotoisena järjestettävä prosessi, jossa käydään läpi tapahtunut tilanne, puretaan omia kokemuksia, vahvistetaan omaa sosiaalista verkostoa, rauhoitutaan ja kartoitetaan lisäavun tarvetta. Defusing käydään kahdeksan tunnin sisällä tapahtuneesta ja vetäjänä voi toimia vaikka esimies. Ensin kerrotaan tilanteen tarkoitus, sitten käydään läpi faktat, ajatukset ja tunteet. Lopuksi informoidaan jatkosta. ==Debriefing== Debriefing (myös jälkipuinti) on ammattilaisen vetämä ryhmäkeskustelu jossa käsitellään kriisin aiheuttamia reaktioita. Näin voidaan ennalta ehkäistä jälkireaktioita kuten posttraumaattista stressireaktioita. Debriefing keskustelu käydään kolmen vuorokauden sisällä tapahtuneesta rauhallisissa tiloissa. Keskustelun tavoite on käydä läpi psyykkisiä reaktioita, saada ote todellisuudesta ja normalisoida reaktioita. Tämä helpottaa mahdollista ahdistusta ja ehkäisee myöhempiä stressireaktioita. == Lähteet == ==Aiheesta muualla== * Tuloksellinen kriisityö - Suomen Mielenterveysseura * Kainuun Sote - Tietoa kriisityöstä Luokka:Kliininen psykologia Luokka:Henkinen tuki
Peretikkahappo

Peretikkahappo (C2H4O3) on perkarboksyylihappoihin kuuluva orgaaninen yhdiste ja etikkahapon johdannainen. Yhdistettä voidaan käyttää orgaanisissa synteeseissä sekä desinfiointi- ja valkaisuaineena. ==Ominaisuudet== Huoneenlämpötilassa peretikkahappo on väritöntä pistävänhajuista nestettä. Yhdiste liukenee veteen ja moniin orgaanisiin liuottimiin kuten asetoniin, etyyliasetaattiin, kloroformiin ja bentseeniin. Peretikkahappo on etikkahappoa heikompi happo ja sen pKa-arvo on 8,2. Peretikkahappo on hyvin vahva hapetin ja se reagoi erittäin helposti, minkä vuoksi kaupallisiin peretikkahappoliuoksiin lisätään stabilisaattori. ==Valmistus ja käyttö== Teollisessa mittakaavassa peretikkahappoa valmistetaan asetaldehydin auto- oksidaatiolla hapen avulla. Laboratoriomittakaavassa yhdistettä voidaan valmistaa hapettamalla etikkahappoa vetyperoksidin tai vetyperoksidin ja urean seoksella rikkihapon toimiessa katalyyttinä. Peretikkahappoliuokset sisältävät aina hieman vetyperoksidia ja etikkahappoa. Peretikkahapolla on bakteereja tappavia biosidisiä ominaisuuksia ja tämän vuoksi sitä käytetään desinfektioaineena muun muassa jätevesien puhdistuksessa. Yhdiste myös irrottaa tehokkaasti biofilmiä.Tapas K. Das: Disinfection, Kirk-Othmer Encyclopedia of Chemical Technology, John Wiley & Sons, New York, 2002. Viitattu 14.10.2014 Peretikkahappoa käytetään myös sellun valkaisemisessa ja se toimii sekä kirkastavana että ligniiniä hajottavana reagenssina. Neutraalissa pH:ssa peretikkahapon valkaiseva vaikutus on hyvin nopea.Yonghao Ni & Zhong Liu: Pulp Bleaching, Kirk-Othmer Encyclopedia of Chemical Technology, John Wiley & Sons, New York, 2002. Viitattu 14.10.2014 Orgaanisissa synteeseissä peretikkahappoa käytetään hapettavana reagenssina. Se hapettaa muun muassa alkeenit epoksideiksi, aromaattiset yhdisteet kinoneiksi ja amiinit amiinioksideiksi. ==Lähteet== ==Aiheesta muualla== * Luokka:Karboksyylihapot Luokka:Orgaaniset peroksidit
Katanganluba

Katanganluba on bantukieli, jota puhutaan Kongon demokraattisessa tasavallassa Katangan ja Itä-Kasain maakunnissa. Sitä puhui vuonna 1991 äidinkielenään 1,5 miljoonaa ihmistä. Katanganluban omakielinen nimi kiluba tarkoittaa kirjaimellisesti ”luban kieli”, mutta sitä ei pidä sekoittaa Kongon keskiosan valtakieleen luluanlubaan. == Lähteet == Luokka:Bantukielet Luokka:Kongon demokraattisen tasavallan kielet
Dupleix

Dupleix voi tarkoittaa seuraavia: ;henkilöitä: * Joseph François Dupleix (1697–1763), Ranskan Itä-Intian kauppakomppanian kenraalikuvernööri ;laivoja: * Dupleix-luokka, Ranskan laivaston panssariristeilijäluokka * FS Dupleix (1861), Ranskan laivaston puurunkoinen risteilijä * FS Dupleix (1900), Ranskan laivaston Dupleix-luokan panssariristeilijä * FS Dupleix (1930), Ranskan laivaston Suffren-luokan risteilijä * FS Dupleix (D641), Ranskan laivaston Georges Leygues -luokan monitoimifregatti
Cumulopuntia

Cumulopuntia on opuntioille (Opuntia) läheinen kaktuskasvisuku, jossa on 20 opuntioista kasvutavaltaan ja hedelmän ja siemenen rakenteelta eroavaa lajia. Lähin sukulainen onkin suku Maihueniopsis. Nimen Cumulopuntia taustalla on latinankielinen sana cumulus ’kasa’, jolla viitataan mätästävään kasvutapaan.Anderson 2001:198 == Tuntomerkit == Suvun lajit ovat matalakasvuisia ja muodostavat harvaan tai tiheästi kasvavia mättäitä. Ne haaroittuvat sivultaan tai toisinaan tyvestä, ja varret ovat selvästi nivelikkäitä. Nivelet vaihtelevat muodoltaan pallomaisista soikeisiin ja ovat noin kymmensenttisiä. Lehdet ovat vähäpätöiset, enimmäkseen lieriömäiset ja karisevat varhain. Kääpiöversoissa eli areoleissa on karvoja ja glokidioita (väkäskarvoja), muttei aina varsinaisia piikkejä. Kasvien juuret ovat mukulamaisia tai ohuita. Keltaiset tai punaiset kukat ovat avoinna päivisin. Niistä kehittyy soikeita tai pallomaisia meheviä hedelmiä, joissa on paksu kuori. Siemenet sijaitsevat hedelmän sisäosan kuivassa onkalossa ja ovat pallomaisia tai päärynän muotoisia, väriltään ruskeita. Niiden pinta on toisinaan ryppyinen. == Levinneisyys == Cumulopuntia-kaktukset ovat eteläamerikkalaisia ja niitä tavataan alueella, joka ulottuu Etelä-Peruun, Chileen, Boliviaan ja Pohjois-Argentiinaan. == Lajit == *Cumulopuntia boliviana *Cumulopuntia chichensis *Cumulopuntia corotilla *Cumulopuntia crassicylindrica *Cumulopuntia dactylifera *Cumulopuntia frigida *Cumulopuntia fulvicoma *Cumulopuntia galerasensis *Cumulopuntia hystrix *Cumulopuntia ignescens *Cumulopuntia mistiensis *Cumulopuntia pentlandii *Cumulopuntia pyrrhacantha *Cumulopuntia rossiana *Cumulopuntia sphaerica *Cumulopuntia ticnamarensis *Cumulopuntia tortispina *Cumulopuntia tumida *Cumulopuntia unguispina *Cumulopuntia zehnderiAnderson 2001:198–203 == Lähteet == * Anderson, E. F. 2001: The Cactus Family. Timber Press. Portland, Oregon. ISBN 0-88192-498-9 === Viitteet === Luokka:Opuntioideae
Adebayo Akinfenwa

Saheed Adebayo Akinfenwa (s. 10. toukokuuta 1982 Lontoo, Englanti) on englantilainen jalkapalloilija, joka edustaa Englannin toiseksi korkeimmalla sarjatasolla Mestaruussarjassa pelaavaa Wycombe Wanderersia. Oikeajalkainen Akinfenwa on pelipaikaltaan hyökkääjä. Electronic Artsin julkaisema FIFA 14 -konsolipeli pitää 180 senttimetriä pitkää ja 105 kiloa painavaa Akinfenwaa maailman vahvimpana jalkapalloilijana. Hän nostaa penkiltä 180 kiloa ja hänellä on oma vaatemerkki Beast Mode On. == Ura == Akinfenwa on Watford FC:n kasvatti. Hän siirtyi sieltä vuonna 2001 Liettuan pääsarjan A Lygan FK Atlantasiin, jota hän edusti vuodet 2001-2003. Akinfenwa palasi vuonna 2003 takaisin Britteinsaarille, nyt Walesin pääsarjan Barry Towniin. Hänen ensimmäinen läpimurtonsa tapahtui vuonna 2004 Doncaster Roversin riveissä, jolloin hän pelasi yhdeksän ottelua ja teki neljä maalia. Seuraavan kauden hän edusti Torquay Unitedia hyvillä tehoilla. Vuonna 2005 Akinfenwa siirtyi Swansea Cityyn, joka pelasi tuolloin kolmanneksi korkeimmalla sarjatasolla. Swanseassa pelatun kolmen kauden aikana Akinfenwa teki 59 ottelussa 14 maalia. Käytyään Millwall FC:ssä kauden ajan, Akinfenwa siirtyi vuonna 2008 Northampton Townin riveihin. Seura pelasi tuolloin kolmanneksi korkeimmalla sarjatasolla. Hän pelasi seurassa kolme kautta ja onnistui maalinteossa 37 kertaa pelattuaan 88 ottelua. Vuodet 2010-2011 Akinfenwa pelasi Gillingham FC:ssä. Vuonna 2011 Akinfenwa palasi Northamptoniin. Jälleen hän edusti seuraa kolmen kauden ajan, onnistuen maalinteossa 34 kertaa 80 ottelussa. Kaudeksi 2013-14 Akinfenwa palasi Gillinghamiin. Hän pelasi Ykkösliigassa 34 ottelua, joissa syntyi kymmenen maalia. Kesällä 2014 Akinfenwa siirtyi Kakkosliigan AFC Wimbledoniin, joka oli jahdannut häntä 14 kuukauden ajan. == Lähteet == * * Urheilusanomat 37/2014 Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt